ປະທານາທິບໍດີ ມຽນມາ ຜູ້ພ່າຍແພ້ ຈະນັບຖື ຜົນຂອງ ການເລືອກຕັ້ງ
ທ່ານຕຽນ ຊຽນ ໄດ້ໃຫ້ຄຳໝັ້ນສັນຍາ ໃນລະຫວ່າງ ການພົບປະກັບ ບັນດາພັກການເມືອງຕ່າງໆ ຢູ່ທີ່ນະຄອນ Yangon ໃນວັນອາທິດມື້ນີ້
ປະທານາທິບໍດີ ມຽນມາ ທ່ານຕຽນ ຊຽນ ໃຫ້ຄຳໝັ້ນສັນຍາວ່າ ຈະໂອນອຳນາດ ໃຫ້ລັດຖະບານໃໝ່ ຢ່າງຮຽບຮ້ອຍ ໃນຄວາມ ພະຍາຍາມ ເພື່ອບໍ່ເຮັດໃຫ້ເກີດຄວາມຢ້ານກົວ ວ່າ ທະຫານ ຈະ ບໍ່ສົນໃຈ ກັບຜົນການເລືອກຕັ້ງ ທີ່ເສລີ ເມື່ອອາທິດແລ້ວນີ້ ອີກ ຄັ້ງນຶ່ງ ທ່ານຕຽນ ຊຽນ ໄດ້ໃຫ້ຄຳໝັ້ນສັນຍາ ໃນລະຫວ່າງ ການພົບປະກັບ ບັນດາພັກການເມືອງຕ່າງໆ ຢູ່ທີ່ນະຄອນ Yangon ໃນວັນອາທິດ ມື້ນີ້ ໜຶ່ງສັບປະດາ ຫຼັງຈາກການເລືອກຕັ້ງປະຫວັດສາດ ເຊິ່ງພັກ ສັນນິບາດແຫ່ງຊາດ ເພື່ອປະຊາທິປະໄຕ ຫຼື (NLD) ຂອງຜູ້ນຳພັກ ຝ່າຍຄ້ານ ທ່ານນາງ Aung San Suu Kyi ໄດ້ເອົາຊະນະ ພັກສະ ຫະພາບສາມັກຄີ ແລະການພັດທະນາ ຫຼື (USDP) ທີ່ໜູນຫຼັງໂດຍ ທະຫານ ຢ່າງລົ້ນເຫຼືອ ຢ່າງບໍ່ໜ້າເຊື່ອ ປະທານາທິບໍດີ ຕຽນ ຊຽນ ເວົ້າວ່າ ລັດຖະບານໃນປັດຈຸບັນ ຈະຍັງຄົງມີອຳນາດຢູ່ ຈົນເຖິງເດືອນກຸມພາ ປີໜ້າ ໃນເວລານັ້ນ ພັກ NLD ຈະຮັບເອົາອຳນາດ ດ້ວຍການມີທີ່ນັ່ງໃນສະພາແຫ່ງຊາດ ຫຼາຍກວ່າ 80 ເປີເຊັນ ເຊິ່ງຈະອະນຸຍາດ ໃຫ້ຕົນ ຕັດສິນໃຈວ່າ ຜູ້ໃດຈະໄດ້ເປັນປະທານາທິບໍດີ